Омански залив
Оманският залив (), още наричан Оманско море () и Залив Макран (), е голям залив в северозападната част на Арабско море край бреговете на Западна Азия. Западните и югозападните му брегове са ограничени от Арабския полуостров, а северните – от континента. Дължина – около 450 km, ширина на входа (между носовете Ал Хад на югозапад и Фасте на североизток) – 330 km, дълбочина – до 3694 m. На северозапад чрез Ормузкия проток се свързва с Персийския залив. По западните и югозападните му брегове са разположени държавите Оман и ОАЕ, а по северните – Иран. От север в него се вливат реките Джегин, Габрик, Гех. Най-голямо пристанище е град Маскат, столицата на Оман.

Източници

Външни препратки 
 Информация за Оманския залив

Заливи в Индийския океан
География на ОАЕ
География на Оман
География на Иран